เมื่อนานหลายปีมาแล้วเคยเป็นฝีที่ข้างขาหนีบบวมและมีขนาดใหญ่เกือบเท่าฝ่ามืออยากทราบว่าใช่ฝีมะม่วงมั้ยคะ และถ้าใช่แต่ฝีหายไปนานแล้วอยากทราบว่าตัวเราจะยังมีเชื้ออยู่มั้ยคะ ขอบค่ะ
สวัสดีค่ะ ฝีมะม่วงคือ การติดเชื้อทางเพศสัมพันธ์ที่เกิดจากเชื้อแบคทีเรียชื่อคลาไมเดีย (Chlamydia Trachomatis) ซึ่งมักเกิดการติดเชื้อที่อวัยวะสืบพันธุ์หรือทวารหนัก ผู้ป่วยโรคนี้จะมีต่อมน้ำเหลืองโตที่ต้นขาข้างใดข้างหนึ่งหรือที่ขาหนีบ โดยจะเกิดตุ่มหรือแผลขนาดเล็กที่อวัยวะเพศก่อน จากนั้นต่อมน้ำเหลืองบริเวณขาหนีบจะอักเสบ ทำให้เกิดอาการปวดบวมและเดินลำบากจากอาการที่กล่าวมา อาจจะเป็นโรคฝีมะม่วงหรือภาวะอื่นๆเช่นต่อมน้ำเหลืองโตจากการอักเสบหรือติดเชื้อ หรือฝีที่ผิวหนัง ก็ได้การรักษาคือการได้ยาฆ่าเชื้อดอกซีไซคลิน (Doxycycline) หรือ อะซิโธรมัยซิน (Azithromycin) ในกรณีที่เป็นก้อนบวมจากหนองมากอาจเจาะผิวเอาของเหลวในฝีออกมา เพื่อบรรเทาอาการของโรคให้ทุเลาลงหากรักษาจนหายขาดแล้ว จะไม่มีเชื้อในร่างกายค่ะแนะนำสังเกตอาการไปก่อนค่ะว่าจะยังมีอาการแบบเดิมกลับมาอีกหรือไม่ ถ้ามีควรรีบไปพบแพทย์เพื่อรักษาตามวิธีดังกล่าวไปอ่านเพิ่มเติม